Тоқаев Бакуге ресми сапармен барды
"Тоқаев Бакуге ресми сапармен барды" | "https://abai.kz/post/156223"
TITLE: Тоқаев Бакуге ресми сапармен барды
URL: https://abai.kz/post/156223
META: "Тоқаев Бакуге ресми сапармен барды" | "https://abai.kz/post/156223"
DATE: 24.08.2022
AUTHOR(s): Abai.kz
TOTAL WORDS: 105
TEXT: Мемлекет басшысы Қасым-Жомарт Тоқаев Әзербайжан президенті Ильхам Әлиевпен кездесті. Қазақстан Президенті Әзербайжан Республикасына ресми сапармен келуге шақырғаны үшін Ильхам Әлиевке алғыс айтты. "Ең алдымен бізге көрсеткен қонақжайлығыңыз үшін сізге ризашылығымды білдіремін. Бұл - Қазақстан Президенті ретінде алғаш рет ресми сапармен келуім. Бұл сапардың мен үшін мән-маңызы айрықша. Бүгін бірқатар өте өзекті мәселелер туралы пікір алмасулар болады. Келіссөздер нәтижесінде бірқатар құжатқа қол қойылмақ. Ол екіжақты ынтымақтастықты, қазақ-әзербайжан қарым-қатынасын жаңа деңгейге көтереді деп сенемін", - деді Қасым-Жомарт Тоқаев. Ильхам Әлиев өзінің шақыруын қабыл алып, Әзербайжанға ресми сапармен келгені үшін Қасым-Жомарт Тоқаевқа ризашылығын білдіріп, Қазақстан Президентінің Бакуға келуі екі ел арасындағы ынтымақтастыққа тың серпін беретінін атап өтті. Abai.kz
